## Odluka o plaćanju doprinosa Zadružnom savezu Hrvatske u 1991. godini

### NN 57/1990 (27.12.1990.), Odluka o plaćanju doprinosa Zadružnom savezu Hrvatske u 1991. godini

# ZADRUŽNI SAVEZ HRVATSKE

Na temelju člana 94. i 101. Zakona o udruživarnju poljoprivrednika ("Narodne
novine", br 40/78.) i člana 80. Statuta Zadružnog saveza Hrvatske,
a na prijedlog Izvršnog odbora Zadružnog saveza Hrvatske, Skupština Zadružnog
saveza Hrvatske na 5 sjednici održanoj 12. prosinca 1990. donosi

## ODLUKU

### o plaćanju doprinosa Zadružnom savezu Hrvatske u 1991. godini

I.

Utvrđuje se stopa članskog doprinosa za 1991. godinu u isini 0,40% od
dohotka, bez umanjenja za olakšice, koji ostvare članice Zadružnog saveza
Hrvatske udružene u Savez suglasno članu 94. Zakona o udruživanju poljoprivrednika
(Poljoprivredne zadruge, osnovne zadružne organizacije, drugi oblici udruživanja
poljoprivrednika, složene poljoprivredne zadruge, osnovne organizacije
kooperanata, radne organizacije kooperanata i poslovne zajednice s kojima
su poljoprivrednici neposredno ili preko poljoprivredne zadruge i drugih
oblika udruživanja udružili rad, zemljište, sredstva rada odnosno druga
sredstva).

II.

Utvrđuje se stopa članskog doprinosa za 1991. godinu, koji su dužne
plaćati veterinarske i poljoprivredne stanice i to :

1. U visini 0,40% na dohodak ostvaren u 1991. godini, bez umanjenja
za olakšice, ostvaren iz proizvodne djelatnosti. Pod proizvodnom djelatnošću
podrazumijevaju se sve vrste stočarske proizvodnje uključivo i ribarsku
proizvodnju.

2. U visini 0,15% na dohodak ostvaren u 1991. godini, iz neproizvodne
djelatnosti, nakon umanjenja dohotka ostvarenog inspekcijskom djelatnošću.
Pod neproizvodnom djelatnošću podrazumijeva se medicinska zaštita, trgovinska
djelatnost i dr.

III.

Mjesečnu akontaciju doprinosa uplaćuju članice Saveza iz točke I. i
II. ove odluke na žiro račun Zadružno saveza Hrvatske broj 30102-603-8927
kod Službe društvenog knjigovodstva do 10. u mjesecu za protekli mjesec.
Akontacija se utvrđuje i odgovarajuća stopa primjenjuje:

a) za siječanj i veljaču na dohodak ostvaren u razdoblju siječanj -
rujan 1990. godine.

b) za ožujak, travanj, svibanj, lipanj i srpanj na dohodak utvrđen zaključnim
računom za 1990. godinu.

c) za kolovoz, rujan, listopad, studeni i prosinac na dohodak ostvaren
u razdoblju siječanj - lipanj 1991.

Ovako utvrdena mjesečna akontacija množi se koeficijentom koji se dobije
kad se masa isplaćenih osobnih dohodaka u mjesecu koji prethodi mjesecu
za koji se plaća akontacija doprinosa podijeli prosječnim mjesečnim iznosom
isplaćenih osobnih dohodaka posljednjeg obračunskog razdoblja. Članice
Saveza iz točke II. ove odluke, koje ne vode odvojeno knjigovodstvenu evidenciju
za proizvodnu od neproizvodne djelatnosti, utvrđuju dohodak internim knjigovodstvenim
obračunom i dostavljaju ga Službi društvenog knjigovodstva na uvid, prilikom
uplate doprinosa. Obveznik doprinosa nakon utvrđene obveze periodičnim
obračunom ili zaključnim računom uplaćuje, odnosno vraća razliku doprinosa,
dostavom naloga za prenos uz periodični obračun, odnosno zaključni račun
Službi društvenog knjigovodstva, kod koje vodi žiro-račun.

IV.

Ovlašćuje se Upravni odbor Zadružnog saveza Hrvatske da u slučaju potrebe,
tijekom godine, izmjeni (prilagodi) ovu Odluku (poveća ili smanji).

V.

Ova odluka stupa na snagu danom objave u "Narodnim novinama",
a primjenjivat će se od 1. siječnja 1991.

Zagreb, 12. prosinca 1990.

Predsjednik Zadružnog saveza Hrvatske

**mr. Željko Mataga, dipl. inž., v. r.**

Odluka, NN 57/1990-1130